|  |  |
| --- | --- |
| Numri i lëndës: | 2018:016885 |
| Datë: | 17.05.2018 |
| Numri i dokumentit:  | 00039952 |

**P nr.552/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit J.K , sipas aktakuzës së PTH-së D.P. në Pejë PP/II.nr .2780/16 të dt.19.5.2017 për shkak të veprës penale: posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së, pas përfundimit të shqyrtimit fillestar, publik dhe me gojë, të mbajtur në pranin e të pandehurit J. K dhe të prokurorit të shtetit Sanije Gashi Seferi me dt.17.5.2018 ka marrë dhe botërisht ka shpallë këtë :

**A K T GJ Y K I M**

**I pandehuri J. K i lindur me dt.14.2.1998 në Pejë , me vendbanim në fsh. V. K e P , i biri E dhe nënës S e gjinisë Q , kinse i pa dënuar më parë nga gjykata, Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

 Me dt.13.11.2016 rreth orës 19:30 në Pejë , në afërsi të stadiumit të qytetit Sh. H.I pa autorizim posedon substancë narkotike dhe atë narkotikun e llojit marihuan me peshë prej 0.90 gram , në atë mënyrë që derisa zyrtarët policorë ishin duke e kryer detyrën , kishin vërejtur një veturë të ndaluar në të cilin ishin E .K , A. K dhe i pandehuri Jetmir Krasniqi , në vendin e lartcekur , ku pas një kontrolle që i është bërë të pandehurit Jetmir në xhepin e xhaketës i është gjetur një sasi me substancë të dyshuar narkotike e mbështjellë me një qese najloni si dhe letra ( rizla) të cilat i janë sekuestruar nga policia

-me çka ka kryer vepre penale : posedim i paautorizuar i narkotikëve dhe substancave psikotrope ose analoge nga neni 275 par 2 të KPRK-së

Prandaj gjykata të pandehurit konform nenit 41, 42, 49, 50,51,52, dhe nenit 275 par 2 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 3 muaj e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

Obligohet i pandehuri që në emër të paushallit gjyqësorë të paguaj shumën prej 15 euro –15 ditë pasi që aktgjykimi të merr formën e prerë.

Substanca narkotike e llojit “ (Marihuan) ,, në peshë prej 0,90 gr . KONFISKOHET

Shpenzime procedurale nuk ka pasur

**A r s y e t i m**

Prokuroria Themelore në Pejë me dt.19.5.2017, kundër të pandehurit J. K ka ngritë aktakuzë PP/II. nr.2780/16 për vepër penale : posedim i paautorizuar i narkotikëve dhe substancave psikotrope ose analoge nga neni 275 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen e varfër ekonomike, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.17.5.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .